b'\n_START_ARTICLE_\nCuc\n_START_PARAGRAPH_\nCuc je skupno ime za ve\xc4\x8d zaporednih slapov v Riharski grapi na pritoku Lu\xc4\x8dnice v Podvolovjeku ob vzno\xc5\xbeju Malega Rogatca. Do slapov vodi od kmetije Riher ozna\xc4\x8dena pot proti Riherski jelki._NEWLINE_Prvi slap je globok okoli 9 m. Za kratkim tolmunom se prevesi v najve\xc4\x8djo stopnjo, ki je 23 m visoka. Sledita \xc5\xa1e dve kraj\xc5\xa1i stopnji (6 in 5 m) ter \xc5\xa1iroko, 22.5 m dolgo slapi\xc5\xa1\xc4\x8de. Celotno slapi\xc5\xa1\xc4\x8de (60 metrov) je v zgornje triasnih dolomitih.'